laion/Wikipedia-Exotic huggingface dataset:
גו איי

גו איי (באוקראינית: Ґоу_Ей) היא להקה אוקראינית, שנבחרה לייצג את אוקראינה בתחרות האירוויזיון לשנת 2020 ברוטרדם, שבהולנד, עם השיר Solovey. הלהקה נבחרה לייצג את המדינה לאחר שזכתה בקדם "Vidbir 2020". לאחר שבוטל האירוויזיון הוכרז כי הלהקה תייצג את אוקראינה באירוויזיון 2021, עם השיר "Shum". ב-18 במאי 2021, ביצעה הלהקה את השיר בחצי הגמר של התחרות, ובתום ההצבעות, הגיעה למקום השני עם 267 נקודות. ב-22 במאי, בגמר התחרות, הגיעה הלהקה למקום החמישי עם 364 נקודות. איהור דידנצ'וק, אחד מחברי הלהקה, חבר גם בלהקת קאלוש אשר זכתה באירוויזיון 2022, כשנה לאחר הופעת להקת גו איי באירוויזיון. מדיה וקבצים בנושא גו איי בוויקישיתוף אתר האינטרנט הרשמי של גו איי (באנגלית) גו איי, ברשת החברתית פייסבוק גו איי, ברשת החברתית אקס (טוויטר) גו איי, ברשת החברתית אינסטגרם גו איי, ברשת החברתית VK גו איי, סרטונים בערוץ היוטיוב גו איי, במסד הנתונים הקולנועיים IMDb (באנגלית) גו איי, באתר אפל מיוזיק (באנגלית) גו איי, באתר ספוטיפיי גו איי, באתר סאונדקלאוד (באנגלית) גו איי, באתר Last.fm (באנגלית) גו איי, באתר AllMusic (באנגלית) גו איי, באתר MusicBrainz (באנגלית) גו איי, באתר דיזר גו איי, באתר Yandex.Music (ברוסית) גו איי, באתר Discogs (באנגלית) גו איי, באתר Genius גו איי, באתר בנדקמפ גו איי, באתר טיידל (באנגלית) ЕКСКЛЮЗИВНІ ІНТЕРВ'Ю, וז'ה, 22 בפברואר 2020 Here are the ten qualifiers of the first semi at Eurovision 2021! Eurovision 2021 Results: Voting & Points ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
Solovey

"Solovey" (בעברית: "זמיר") הוא שיר באוקראינית שנכתב, הולחן ובוצע על ידי ההרכב גו איי. ב-22 בפברואר 2020 זכה השיר בתוכנית "Vidbir 2020", שמהווה את קדם האירוויזיון האוקראיני ונבחר לייצג את אוקראינה באירוויזיון 2020 ברוטרדם, הולנד. מילות השיר "Solovey" באתר Genius סרטון השיר "Solovey" באתר יוטיוב פלוריאן ראן, Ukraine: Go_A wins Vidbir 2020 with “Solovey” — topping both jury and televote results, וויוויבלוגס, 22 בפברואר 2020
Voda

Voda (בעברית: מים) הוא שיר בסלובנית שנכתב והולחן על ידי אנה סוקליץ' ובויאן סימונצ'יץ', ומבוצע על ידי אנה סוקליץ'. ב-22 בפברואר 2020 זכה השיר בתוכנית "EMA 2020", שמהווה את קדם האירוויזיון הסלובני, ונבחר לייצג את סלובניה באירוויזיון 2020 ברוטרדם, הולנד. סרטון השיר "Voda" באתר יוטיוב פדרו סנטוס, Slovenia: Ana Soklič to Eurovision 2020 after winning EMA, יורוויז'ן וורלד, 22 בפברואר 2020 ערך זה הוא קצרמר בנושא שירים ובנושא סלובניה. אתם מוזמנים לתרום לוויקיפדיה ולהרחיב אותו.
אנה סוקליץ'

אנה סוקליץ' (בסלובנית: Ana Soklič; נולדה ב-10 באפריל 1984) היא זמרת סלובנית. סוקליץ' ייצגה את סלובניה באירוויזיון 2020 שברוטרדם, הולנד עם שירה Voda. מגיל צעיר עבדה סוקליץ' בתעשיית המוזיקה. בתחילת דרכה עסקה בקאברים לאמנים ידועים, וזאת בזמן שלמדה בבית ספר מוזיקלי בסלובניה. במהלך הקריירה שלה שיתפה סוקליץ' פעולה עם מקהלת בנות מניו יורק בשם "הארלם", ששרה לכבוד נשיא ארצות הברית, ברק אובמה והאפיפיור בנדיקטוס ה-16 באירועים מסוימים. המקהלה שיתפה פעולה עם אלטון ג'ון, U2 ואמנים רבים אחרים. בטקס פרסי הפופ הסלובני ("Slovenska popevka") לשנת 2019 זכתה סוקליץ' בשני פרסים על שירה "Temni svet" - השיר עם המילים הטובות ביותר, והשיר הטוב ביותר. ב-20 בדצמבר 2019 נחשפו האמנים שיופיעו בגמר הלאומי הסלובני "EMA 2020" כאשר סוקליץ' אחת מהם עם השיר "Voda". ב-22 בפברואר 2020 זכתה סוקליץ' בגמר הלאומי הסלובני ונבחרה לשאת את דגל סלובניה באירוויזיון 2020 ברוטרדם, הולנד. לאחר שהאירוויזיון בוטל בעקבות מגפת הקורונה, הוכרז כי סוקליץ' תייצג את סלובניה. שירה לשנה זו שוחרר במשדר EMA 2021 ב-27 בפברואר 2021 ונקרא "Amen". ב-18 במאי 2021, סוקליץ' ביצעה את השיר בחצי הגמר הראשון של התחרות וכשלה להעפיל לגמר. 2004 - "If You" 2007 - "Oče" 2013 - "Naj Muzika Igra" 2019 - "Temni svet" 2020 - "Voda" מדיה וקבצים בנושא אנה סוקליץ' בוויקישיתוף אתר האינטרנט הרשמי של אנה סוקליץ' (באנגלית) אנה סוקליץ', ברשת החברתית פייסבוק אנה סוקליץ', ברשת החברתית אינסטגרם אנה סוקליץ', סרטונים בערוץ היוטיוב אנה סוקליץ', במסד הנתונים הקולנועיים IMDb (באנגלית) אנה סוקליץ', באתר אפל מיוזיק (באנגלית) אנה סוקליץ', באתר ספוטיפיי אנה סוקליץ', באתר Last.fm (באנגלית) אנה סוקליץ', באתר AllMusic (באנגלית) אנה סוקליץ', באתר MusicBrainz (באנגלית) אנה סוקליץ', באתר דיזר אנה סוקליץ', באתר Discogs (באנגלית) אנה סוקליץ', באתר Genius ANNA SOKLICH - Biography, האתר הרשמי של אנה סוקליץ' אנתוני קו, Slovenia: Ana Soklich wins EMA 2020 with “Voda”, וויוויבלוגס, 22 בפברואר 2020 פדרו סנטוס, Slovenia: Ana Soklič to Eurovision 2020 after winning EMA, יורוויז'ן וורלד, 22 בפברואר 2020
עינב קאבלה

עינב קאבלה (נולדה ב-27 בספטמבר 1979, ז' בתשרי ה'תש"ם) היא עורכת דין ישראלית, חברת הכנסת לשעבר מטעם מפלגת "חוסן לישראל" ברשימת "כחול לבן", כיהנה כיו"ר ועדת המדע והטכנולוגיה, וכן הייתה חברה בוועדת חוקה, חוק ומשפט וועדת הכנסת. כמו כן הייתה יו"ר הוועדה המשותפת לוועדות המדע והטכנולוגיה וחוקה לפי חוק הסדר הדין פלילי (סמכויות אכיפה מעצרים) וכן חברה בוועדה המשותפת לחוקה, פנים ומדע לפי חוק הכללת אמצעי זיהוי ביומטריים. קאבלה נולדה וגדלה באשקלון, ולמדה באולפנת צביה בעיר. שירתה בשירות לאומי בסוכנות היהודית. בעלת תואר ראשון ושני במשפטים (בהצטיינות) מאוניברסיטת בר-אילן. התמחתה במשרד עורכי הדין כספי ושות׳. עבדה במשרד עורכי הדין ד"ר הר זהב, ניסנקורן ושות׳ בתחום המשפט המינהלי ודיני עבודה וכן במשרד עורכי הדין ניסנקורן ושות׳ בתחום יחסי עבודה, גמל ופנסיה. בשנת 2010 מונתה למנכ"לית האגף לאיגוד מקצועי בהסתדרות ובשנת 2014 מונתה בנוסף לראשת המטה של יו"ר ההסתדרות, אבי ניסנקורן. כיהנה כחברה בוועדה המייעצת לעניין נציגי ציבור בבתי הדין לעבודה. שובצה במקום ה-37 ברשימת "כחול לבן" בבחירות לכנסת ה-21, ה-22 וה-23, אך לא נבחרה. נכנסה לכנסת ה-23 ב-19 ביוני 2020 לאחר התפטרותו של השר אסף זמיר במסגרת "החוק הנורווגי". ב-29 ביוני 2020 נבחרה לעמוד בראשות ועדת המדע והטכנולוגיה. בכהונתה כיו"ר ועדת המדע והטכנולוגיה העבירה במסגרת הוועדה את החוק למתן שירותים חיוניים מרחוק (נגיף הקורונה החדש – הוראת שעה), התש"פ-2020; הארכת תוקפו של חוק איסור התערבות גנטית (שיבוט אדם ושינוי גנטי בתאי רביה) (תיקון מס' 4), התש"פ-2020. ותיקון לחוק פנייה לגופים ציבוריים באמצעי קשר דיגיטליים (תיקון), התשפ"א-2020. במסגרת כהונתה כיושבת ראש וועדת המדע והטכנולוגיה יזמה וקיימה דיוני וועדה בנושאים הקשורים להגנת הפרטיות ושמירת מידע רגיש ומידע עודף. כמו כן פעלה קאבלה במסגרת הוועדה לקידום הצורך לצמצם את הפער הדיגיטלי וההנגשה הטכנולוגית לאנשים עם מוגבלות, כך בנוגע להנגשת אתרי אינטרנט והנגשת טכנולוגיות לאנשים עם מוגבלות. לאחר התפזרותה של הכנסת ה-23 ולקראת הבחירות לכנסת ה-24, הצטרפה קאבלה למפלגתו של רון חולדאי, "הישראלים". ב-3 בינואר 2021 התפטרה מהכנסת. ב-4 בפברואר 2021 הודיע חולדאי על פרישתו מהמרוץ וקאבלה הודיעה גם היא על פרישה מהפוליטיקה. קאבלה היא תושבת תל אביב-יפו, נשואה ואם לשניים. עינב קאבלה, באתר הכנסת עינב קאבלה, ברשת החברתית פייסבוק עינב קאבלה, באתר כנסת פתוחה שירית אביטן כהן, ‏על המתקפות, הריבונות וגנץ: הח"כיות של כחול לבן מדברות, בעיתון מקור ראשון, 25 ביוני 2020 נטעאל בנדל, ניסנקורן רוצה למנות למנכ"לית משרד המשפטים את ראשת המטה שלו בהסתדרות, באתר הארץ, 14 ביוני 2020 חזי שטרנליכט, מינויים: ראש מטה חדש בהסתדרות - עו"ד עינב קאבלה, באתר ישראל היום, 19 באוקטובר 2014 מיקי פלד, ניסנקורן ממשיך לאייש את הכוורת: מינה ראש מטה, באתר כלכליסט, 19 באוקטובר 2014 יובל קרני, החוק הנורבגי: 5-4 ח"כיות חדשות ממפלגתו של גנץ בדרך, באתר ynet, 21 באפריל 2020 ח"כ יוסף ג'בארין נבחר ליו"ר הוועדה לזכויות הילד, באתר ערוץ 7, 29 ביוני 2020 דני זקן, ‏שם ראשון בכוורת של חולדאי: שר המשפטים אבי ניסנקורן עובר מכחול לבן למפלגה החדשה, באתר גלובס, 29 בדצמבר 2020 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
פלד ואורטגה

פלד ואורטגה הוא צמד מוזיקלי ישראלי שפעל בשנים 2007–2010, ובו היו חברים הראפרים איתי פלד ויהונתן יהודאי. לפני שחברו פלד ואורטגה, היו חברים בהרכב "פי.אר. טרופרז", יחד איתם הוציאו את האלבום "מתוך הזוהמה" שזכה לשבחים רבים. ב-2007 הוציאו את אלבום הבכורה שלהם, "ממשיכים לבעוט". ב-2009 התארחו ברימיקס לשיר "מה אתה אומר" מתוך האלבום של שי 360 "כולם רוצים את האמת" יחד עם דנידין, מטרו, כלא 6 ו-dj בריינדד. ב-2010 הוציאו את אלבומם השני, "משלוח מיוחד", האלבום הופק על ידי אורי שוחט ומיכאל כהן וכולל הופעות אורח של סגול 59, כהן@מושון, אורי שוחט, ועוד. ב-2014 הוקם הסופרגרופ "קבינט", בו חברים פלד ואורטגה, כהן@מושון ואקסום. לאחר פירוק ההרכב, המשיכו פלד ואורטגה לשתף פעולה בשירי הסולו שלהם. 2007: ממשיכים לבעוט 2010: משלוח מיוחד מאת מתן שרון, לאן נעלמו הפרברים רפיוג'יז?, באתר טיים אאוט, ‏29 במאי 2017 אסף נבו, ‏זה לא נגמר, זה רק אלבום, באתר ‏מאקו‏, 15 בדצמבר 2010 קטעי ההיפ הופ הטובים - בהמלצת הקבינט, באתר ‏מאקו‏, 11 בדצמבר 2015 "לא מוכן להתנצל": פלד מספר את כל האמת על ההיפ הופ, באתר פרוגי, ‏14 באוקטובר 2016
רכס סיקל

האם התכוונתם ל... אנטארקטיקה רכס סיקל (אנטארקטיקה) – רכס הרים באנטארקטיקה ארצות הברית רכס סיקל (אלבמה) – רכס הרים במדינת אלבמה, שבארצות הברית ראו גם הר סיקל
פי.אר. טרופרז

פי.אר. טרופרז (באנגלית: PR Troopers) היה הרכב ראפ והיפ הופ ישראלי. נחשב לאחד ההרכבים החשובים בהיפ הופ הישראלי. ההרכב הוקם על ידי נמרוד דוויק וגד ברוך חינקיס (מקדדי ג'י). בשונה מהרכבי היפ הופ אחרים, ההרכב הוקם כמאמץ לאתר כישרונות בתחום הראפ בישראל, ולהקליט אותם בנפרד. דוויק היה אחראי על איתור הראפרים, וחינקיס על ההפקה המוזיקלית. עד להשלמת אלבום הבכורה של ההרכב, לא נפגשו מעולם חברי ההרכב זה עם זה. מאמץ איתור המשתתפים נמשך בין השנים 2003–2004. בסוף 2004 יצא לאור האלבום "מתוך הזוהמה", האלבום זכה לתשבחות רבות ממבקרי המוזיקה וחברי הלהקה הופיעו איתו ברחבי ישראל במשך שנתיים. ב-2006 התארחו חברי ההרכב באלבומם של הדג נחש, בעזרת הג'אם, בשיר "להביא את המכה". מאוחר יותר באותה שנה ההרכב התפרק. תחת השם PR Trooperz יצא שיר נוסף בלבד בפרויקט שנקרא PRT, בשנת 2009. לאחר התפרקות ההרכב המשיכו הראפרים החברים בו לפעול. פלד ואורטגה התאחדו לצמד, נועה פארן הוציאה אלבום בכורה, איתי לוקץ' פיתח קריירה ענפה, ואקסטרה ג'י הקים את ההרכב תכל'ס. 2004: מתוך הזוהמה פי.אר. טרופרז, באתר MusicBrainz (באנגלית) פי.אר. טרופרז, באתר Discogs (באנגלית) פי.אר. טרופרז, באתר Genius מתן שרון, סיפור הפרברים: לאן נעלם אחד ההרכבים החשובים בראפ הישראלי?, באתר Time Out תל אביב, ‏29 במאי 2017 רפי ברבירו, זעם וזוהמה, באתר ynet, 27 בינואר 2005 מאת מתן שרון, לאן נעלמו הפרברים רפיוג'יז?, באתר טיים אאוט, ‏29 במאי 2017 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
יחסי הונדורס–רוסיה

יחסי הונדורס–רוסיה הם היחסים דו-צדדיים בין הונדורס ורוסיה. שתי המדינות כוננו יחסים דיפלומטיים ב-30 בספטמבר 1990. הונדורס מיוצגת ברוסיה באמצעות שגרירותה במוסקבה. רוסיה מיוצגת בהונדורס דרך שגרירותה במנגואה, ניקרגואה ושתי קונסוליות כבוד בסן פדרו סולה וטגוסיגלפה. שתי המדינות חברות מלאות בקרן המטבע הבינלאומית ובאו"ם. היחסים הדיפלומטיים בין ברית המועצות להונדורס החלו ב-30 בספטמבר 1990. לאחר התפרקות ברית המועצות, הונדורס הכירה ברוסיה כיורשת ברית המועצות ב-3 בינואר 1992. בשנת 1993 שתי המדינות הסמיכו שגרירים - שגריר הפדרציה הרוסית בניקרגואה הוסמך גם להונדורס, ושגריר הונדורס ברוסיה. בשנת 1995 הוקם קונסול כבוד של רוסיה בהונדורס, ולתפקיד זה מונה פרדי אנטוניו נאסר סלמן, התומך בקשרים בין פרלמנטריים. בשנים 1988 ו-1991 ביקרה משלחת של הקונגרס הלאומי של הונדורס במוסקבה. בסוף ספטמבר 1996 ביקרה בהונדורס משלחת של האספה הפדרלית של רוסיה בראשות גורדומי ו.מ. פלטונוב. נכון להיום, ההקשר הרוסי-הונדורסי, השיג התקדמות מסוימת, ומקיים דיאלוג פוליטי בנושא נושאים בינלאומיים, קשרים מרכז אמריקאים באו"ם. לאחר ההפיכה בהונדורס בשנת 2009, דובר משרד החוץ הרוסי גינה את הדחתו של זלאיה וכינה זאת "הפרה גסה של נורמות דמוקרטיות בסיסיות". רוסיה בירכה גם על מאמציהם של ארגונים וקבוצות אזוריות שניסו "למצוא פתרון במסגרת המשפט הבינלאומי". Заявление официального представителя МИД России А.А.Нестеренко относительно ситуации в Республике Гондурас (ברוסית). Russian Ministry of Foreign Affairs. 29 ביוני 2009. אורכב מ-המקור ב-14 ביוני 2011. נבדק ב-29 ביוני 2009. {{cite news}}: (עזרה)
היינריך הארבעים וחמישה, נסיך הכתר של רויס הקו הצעיר

היינריך הארבעים וחמישה, נסיך הכתר של רויס הקו הצעיר (בגרמנית: Heinrich XLV Erbprinz Reuß jüngere Linie;‏ 13 במאי 1895 – ככל הנראה 1945) היה ראש בית רויס משנת 1928 עד 1945, היה ראש בית רויס האחרון מהקו הצעיר. היינריך נולד באברסדורף, נסיכות רויס-גרה (תורינגיה של ימינו), והיה בנו יחיד שנשאר בחיים של היינריך העשרים ושבעה, נסיך רויס הקו הצעיר, בנם של היינריך הארבעה עשר, נסיך רויס הקו הצעיר, ואגנס, דוכסית וירטמברג, ואשתו, אליזה, נסיכת הוהנלהה-לנגנבורג, בתם של הרמן, נסיך הוהנלוהה-לנגנבורג ופאודורה, נסיכת ליינינגן. הוא למד בתיכון בדרזדן ושירת כלויטננט במלחמת העולם הראשונה. לאחר המלחמה הוא למד בלייפציג, מרבורג, מינכן וקיל, ספרות, מוזיקה ופילוסופיה. הוא היה חובב ותומך תיאטרון גדול והיה במאי, סופר ויועץ. בשנת 1923 הפך היינריך לראש מחלקת הדרמטורגיה בתיאטרון הרוסי בגרה. במותו של אביו ב-21 בנובמבר 1928 הוא התמנה לראש בית רויס לאחר שהתמזגו הענפים הצעיר והמבוגר, לאחר הכחדת הענף המבוגר בשנת 1927. בשנת 1935 הוא אימץ את אחד מקרובי משפחתו, היינריך הראשון, נסיך רויס-קסטריץ. האימוץ התרחש מטעמי ירושה, ולא בגלל זכויות ירושה לבית רויס. בשנת 1939 הוא התחתן עם אחייניתו, וויזלאווה פאודורה, דוכסית מקלנבורג. במהלך שנות ה-30 הפך היינריך לאוהד נאצי ולחבר המפלגה הנאצית. באוגוסט 1945 הוא נעצר באברסדורף על ידי הצבא הסובייטי ונעלם. אף על פי שהיה ככל הנראה כלוא ונרצח במחנה המיוחד של NKVD Nr. 2 בבוכנוואלד שמו אינו מופיע באף אחד מרשימות המחנות המיוחדים. ב-5 בינואר 1962 הוא הוכרז כמת על ידי בית משפט בבידינגן. כל הונו נתפס והוחרם בשנת 1948 על ידי המינהל הצבאי הסובייטי, כולל טירת אברסדורף, טירת תלביץ, טירת אוסטרשטיין בגרה. היינריך נותר חסר ילדים וראשות בית רויס עברה להיינריך הרביעי, נסיך רויס-קסטריץ. מדיה וקבצים בנושא היינריך הארבעים וחמישה, נסיך הכתר של רויס הקו הצעיר בוויקישיתוף OTZ.de: Verschollen in Buchenwald: Heinrich XLV. Reuß, abgerufen am 17. August 2012 Lionel Gossman: Brownshirt Princess; A study of the "Nazi Conscience". Open Book Publishers, Cambridge 2009. ISBN 978-1-906924-07-2, S. 68 "Monarchies of Europe - Formerly-reigning monarchs and present-day claimants in Europe". Btinternet.com. אורכב מ-המקור ב-2012-06-30. נבדק ב-2011-10-04. The "Wolfgang Rosenthal Clinic Thallwitz / Saxony in the two German dictatorships, inaugural dissertation by Kerstin Ackerman, Giessen 2008, p. 51
יחסי מקסיקו – ניו זילנד

יחסי מקסיקו–ניו זילנד הם יחסים הדיפלומטיים בין מקסיקו וניו זילנד. שתי המדינות חברות בארגונים APEC, הארגון לשיתוף פעולה ולפיתוח כלכלי והאו"ם. הקשר המוקדם בין מקסיקו לניו זילנד אירע כבר במאה ה-16 או ה-17, כאשר ספרדית ספינות שנשאו אנשי צוות ספרדים ומקסיקנים בין אקפולקו, מקסיקו, מנילה, הפיליפינים הפליגו קרוב לחופי יו זילנד. בתחילה, היחסים בין שני העמים נערכו באמצעות לונדון, מאחר שניו זילנד הייתה חלק מן האימפריה הבריטית. במהלך מלחמת העולם השנייה שתי המדינות לחמו יחד בזירה הפסיפית. יחסים דיפלומטיים כוננו באופן רשמי בין שתי המדינות ב-19 ביולי 1973. ב-1980 ראש ממשלת ניו זילנד רוברט מולדון הפך לראש הממשלה הראשון מניו זילנד שביקר במקסיקו. בשנת 1983, ניו זילנד פתחה שגרירות במקסיקו סיטי. מאידך, מקסיקו בתחילה ניהלה יחסים דיפלומטיים עם ניו זילנד באמצעות שגרירותה בקנברה, אוסטרליה וקונסוליות כבוד באוקלנד ווולינגטון. ב-30 בדצמבר 1991, מקסיקו פתחה שגרירות בוולינגטון. בשנת 1999, הנשיא ארנסטו סדייו הפך לראש המדינה המקסיקני הראשון שביקר בניו זילנד. ב-2013, שני העמים הנציחו 40 שנה מאז כינון יחסים דיפלומטיים. בנובמבר 2014, שר החוץ המקסיקני חוסה אנטוניו מיד ביקר בניו זילנד, ונפגש עם שר החוץ הניו זילנדי מורי מקאלי. ביקורים רמי דרג ממקסיקו לניו זילנד הנשיא ארנסטו סדייו (1999) הנשיא פליפה קלדרון (2007) שר החוץ חוסה אנטוניו מיד (2014) תת-מזכיר החוץ קרלוס דה איקאסה (2016) ביקורים רמי דרג מניו זילנד למקסיקו ראש הממשלה רוברט מולדון (1980) ראש הממשלה ג'ים בולגר (1992) ראש הממשלה ג'ני שיפלי (1999) ראש הממשלה הלן קלארק (2001, 2002) ראש הממשלה ג'ון קי (2013) תת-שר החוץ עבור אמריקה ואסיה אנדריאה סמית' (2014) שתי המדינות חתמו על מספר הסכמים דו-צדדיים כמו הסכם על בנקים מקסיקנים וניו זילנד לחלוקת מידע (1992); הסכם סחר והשקעות (1994); הסכם שירות אווירי (1999); הסכם לשיתוף פעולה מדעי, מחקר ושיתוף טכנולוגי (2004); הסכם בנושא הימנעות ממיסוי כפול והעלמת מיסים (2006); הסכם על אשרת עבודה וחופשה (2007); הסכם לשיתוף פעולה חקלאי וייעור (2008) והסכם שיתוף פעולה בתחום האנרגיה המתחדשת (2010). מקסיקו היא השותפה הגדולה ביותר בסחר של ניו זילנד באמריקה הלטינית (וה-24 בסך הכל) והיא שוק חשוב למוצרי חלב בניו זילנד. בשנת 2018 הסתכם הסחר הדו-כיווני בין שתי המדינות בכ-423 מיליון דולר. היצוא של מקסיקו לניו זילנד הוא בעיקר מוצרים ותעשייה מיוצרים. הייצוא של ניו זילנד למקסיקו כולל: מוצרי חלב, בשר ומכונות חקלאיות. ניו זילנד היא שותפת הסחר ה-49 בגודלה עם מקסיקו. מאז 2012, מקסיקו, ניו זילנד ושמונה מדינות נוספות ניהלו משא ומתן על מה שנקרא הסכם השותפות הטראנס-פסיפית (TPP). בשנת 2012 ניתנה לניו זילנד מעמד של בברית הפסיפית, קבוצה אזורית הכוללת את צ'ילה, קולומביה, מקסיקו ופרו. מקסיקו מחזיקה בניו זילנד שגרירות בוולינגטון ו-2 קונסוליות באוקלנד וכרייסטצ'רץ'. מאידך, ניו זילנד מחזיקה במקסיקו שגרירות במקסיקו סיטי בלבד. מדיה וקבצים בנושא יחסי מקסיקו – ניו זילנד בוויקישיתוף Teara:European discovery of New Zealand Mexican Ministry of Foreign Affairs: New Zealand (in Spanish) Teara: Latin America and New Zealand MFAT: Our relationship with Mexico Bilateral relations between Mexico and New Zealand (in Spanish) Mexican Ministry of the Economy: New Zealand (in Spanish) (אורכב 28.07.2019 בארכיון Wayback Machine) Mexico: A growing option for trade with NZ companies Beehive: New Zealand gains observer access to Latin American bloc אתר על יחסי מדינות
אליה סוריאנו

אליה סוריאנו (באיטלקית: Elia Soriano; נולד ב-26 ביוני 1989) הוא כדורגלן איטלקי-גרמני, המשחק בעמדת החלוץ. סוריאנו התחיל את הקריירה שלו בקבוצת הילדים של "1846 דראמשטאדט", ובהמשך עבר לדרמשטאדט 98. בשנת 2007 הצטרף לקבוצה הבוגרת ששיחקה אז בליגה הרביעית. בשנת 2008 עלה עם הקבוצה לליגה השלישית. במדי דראמשטאדט, סוריאנו כבש 32 שערים ב-83 משחקים. בשנת 2010 סוריאנו חתם בו.פ.ר. אאלן. ב-24 ביולי 2010, סוריאנו ערך את הופעת הבכורה שלו בקבוצה בהפסד 0–3 להאנזה רוסטוק. בקיץ 2011, סוריאנו הצטרף לאיינטרכט פרנקפורט ב'. בקיץ 2012, סוריאנו חתם בקרלסרוהה. בקיץ 2013 חתם לשנתיים בשטוטגרט קיקרס. בינואר 2016, סוריאנו חתם וירצבורג קיקרס. ב-24 במאי 2016, סוריאנו הבקיע בהפסד 1–2 לדיסבורג, בו נקבע כי וירצבורג תישאר בליגה השלישית ולא תעלה לבונדסליגה השנייה. ביולי 2017, הצטרף לקורונה קיילצה מליגת העל הפולנית. בקיץ 2019, סוריאנו חתם בפנלו מליגת העל ההולנדית. ב-27 בינואר 2020, סוריאנו חתם בהפועל רעננה מליגת העל. ב-5 באוקטובר 2020, סוריאנו חתם בקיקרז אופנבך. מדיה וקבצים בנושא אליה סוריאנו בוויקישיתוף אליה סוריאנו, באתר Transfermarkt אליה סוריאנו, באתר Fussballdaten.de (בגרמנית) אליה סוריאנו, באתר Soccerway אליה סוריאנו, באתר WorldFootball.net אליה סוריאנו, באתר FootballDatabase.eu תום נחום, ‏גנון חתם בהפועל רעננה, גם סוריאנו מוונלו, באתר ONE‏, 27 בינואר 2020
אייל שטרכמן

אייל שטרכמן (נולד ב-21 ביוני 1989) הוא כדורגלן ארגנטינאי ממוצא יהודי המשחק, בעמדת החלוץ. שטרכמן התחיל את הקריירה שלו במחלקת הנוער של טאז'רס, ממנה עבר לוולס סארספילד, בה הבקיע 42 שערים ב-50 הופעות בקבוצת הנוער. בקיץ 2008 חתם בריבר פלייט, כאשר על פי ההסכם תרוויח ולס 40% מדמי ההעברה עתידית למועדון אירופי. בריבר פלייט, שיחק בעיקר בקבוצת המילואים ובקבוצת הנוער. באוגוסט 2009, חתם שטרכמן במכבי חיפה מליגת העל ובזכות מוצאו היהודי, אינו נחשב לזר. ב-23 בספטמבר 2009, רשם את משחקו היחיד בקבוצה במסגרת גביע הטוטו נגד הפועל פתח תקווה, בו שיחק 55 דקות. בנוסף, היה שטרכמן בסגל הקבוצה במשחקי שלב הבתים של ליגת האלופות נגד באיירן מינכן ויובנטוס. בינואר 2010 חזר לארגנטינה וחתם באינסטיטוטו. ב-7 בפברואר 2010, רשם את הופעת הבכורה שלו בקבוצה בניצחון 0–1 נגד אינדפנדיינטה ריבדביה. ב-20 ביולי 2010, חתם בארחנטינוס ג'וניורס, אלופת ארגנטינה. בינואר 2011 חתם באמלק מליגת העל האקוודורית. ב-15 באפריל 2011, הבקיע את שער הבכורה שלו בקבוצה בניצחון 0–3 נגד אינדפנדיינטה דל ואיה. באוגוסט 2011 הושאל לפרו קאריל אואסטה מליגת המשנה הארגנטינאית. באוגוסט 2012 חתם בלאונס נגרוס UdeG מליגת העל המקסיקנית. במדי לאונס נגרוס, רשם 12 שערים ב-23 משחקים. ב-28 ביוני 2013 חתם בקורדובה מהליגה הספרדית השנייה עד לסיום העונה, עם אופציה לשנתיים נוספות. ב-8 בינואר 2014, חזר למקסיקו וחתם במרידה. במדי מרידה, שיחק שנה וכבש 3 שערים ב-20 משחקים. ב-17 בינואר 2015, שטרכמן חזר לטאז'רס ששיחקה אז בליגה השלישית הפדרלית. בעונתו הראשונה, רשם את עונת השיא שלו בקבוצה וכבש 14 שערים ב-30 משחקים. במדי טאז'רס, שטרכמן רשם שתי עליות ליגה רצופות עד לליגת העל הארגנטינאית. ב-23 בפברואר 2017 חתם באולימפו. ב-14 בספטמבר 2017, הצטרף שטרכמן לאינדפנדיינטה ריבדביה, ממנה עבר לאלמגרו. בפברואר 2020, חזר לישראל וחתם בסקציה נס ציונה. ב-3 ביוני 2020, שטרכמן הבקיע את שער הבכורה שלו בליגת העל בתיקו 2-2 נגד הפועל חדרה. בסיום העונה, ירדה נס ציונה לליגה הלאומית ושטרכמן שוחרר מהקבוצה. ב-5 בנובמבר 2020, הושאל להפועל בקעת הירדן מליגה א' דרום. ב-16 באוגוסט 2023 עבר שטרכמן למכבי הרצליה. במאי 2009, זומן לסגל נבחרת ישראל הצעירה, אך קבוצתו לא שחררה אותו. אייל שטרכמן, באתר ההתאחדות לכדורגל בישראל אייל שטרכמן, באתר Transfermarkt אייל שטרכמן, באתר Soccerway אייל שטרכמן, באתר FootballDatabase.eu אייל שטרכמן, באתר ESPN מיקי שגיא, אייל שטרכמן חתם באלופת ארגנטינה, באתר ynet, 21 ביולי 2010
איסוטה פרסקיני סוג 8A

איסוטה פרסקיני סוג 8A (באיטלקית: 'Isotta Fraschini Tipo 8A) היא מכונית סלון, מסוג "טורפדו" ("Torpedo (car)" (אנ')) מתוצרת יצרנית הרכב האיטלקית Isotta Fraschini (אנ') אשר יוצרה בין השנים 1924–1931. יוצרו 950 יחידות. דגמי "איסוטה פרסקיני סוג 8A" יוצאו לארצות הברית והיו כלי רכב מאוד פופולריים בארצות הברית. מנוע קדמי. מנוע בנזין 8 צילינדרים, 7,370 סמ"ק היה המנוע העוצמתי ביותר שיוצר בייצור המוני בעולם, באמצע שנות ה-20 של המאה ה-20. סוג הנעה: הנעה אחורית. צמיג רזרבי. דגם "איסוטה פרסקיני סוג 8A" השתתף במרוץ מילה מילייה בשנת 1927 (ראו תמונה). קבריולה - 2 דלתות. קבריולה - 4 דלתות. סדאן - 4 דלתות. לנדולט - 4 דלתות. "איסוטה פרסקיני סוג 8A", בתצורת 4 דלתות קבריולה "איסוטה פרסקיני סוג 8A", בתצורת 2 דלתות קבריולה,, שנת 1924 "איסוטה פרסקיני סוג 8A", בתצורת 2 דלתות קבריולה, שנת 1924 "איסוטה פרסקיני סוג 8A", בתצורת 4 דלתות, סדאן "איסוטה פרסקיני סוג 8A", בתצורת 4 דלתות, סדאן, שנת 1929 "איסוטה פרסקיני סוג 8A", בתצורת 4 דלתות, סדאן דגם "איסוטה פרסקיני סוג 8A" במרוץ מילה מילייה, שנת 1927 "איסוטה פרסקיני סוג 8A" - לנדולט "איסוטה פרסקיני סוג 8A" - לנדולט "איסוטה פרסקיני סוג 8A" - לנדולט איסוטה פרסקיני סוג 8 איסוטה פרסקיני סוג KM מדיה וקבצים בנושא איסוטה פרסקיני סוג 8A בוויקישיתוף איסוטה פרסקיני סוג 8A, סרטון באתר יוטיוב "איסוטה פרסקיני סוג 8A" ultimatecarpage.com/car/2498/Isotta-Fraschini-8A-Castagna-Torpedo "איסוטה פרסקיני סוג 8A" car.info/en-se/isotta-fraschini/tipo-8a "איסוטה פרסקיני סוג 8A" supercars.net/blog/isotta-fraschini-8a "איסוטה פרסקיני סוג 8A" conceptcarz.com/vehicle/z14359/isotta-fraschini-8a-ss "איסוטה פרסקיני סוג 8A" web.archive.org/web/20140714170104 "איסוטה פרסקיני סוג 8A" לנדולט coachbuild.com/2/index.php/encyclopedia/coachbuilders-models/item/castagna-isotta-fraschini-8a
אייזק טוסי

אייזק טוסי (באנגלית: Isaac Toucey;‏ 15 בנובמבר 1792 – 30 ביולי 1869) היה פוליטיקאי אמריקאי, שכיהן כסנאטור, מזכיר הצי, התובע הכללי ומושל קונטיקט. אייזק טוסי נולד ב-15 בנובמבר 1792 בניוטאון קונטיקט. הוא למד לימודים קלאסיים ולאחר מכן משפטים וב-1818 הוא התקבל ללשכת עורכי הדין בהרטפורד. בין השנים 1825–1835 הוא עסק בעריכת דין בהרטפורד. ב-28 באוקטובר 1827 הוא נשא לאישה את קתרין ניקולס. הזוג לא הביא ילדים לעולם. ב-1822 מונה טוסי כתובע של מחוז הרטפורד שבקונטיקט. בתפקיד זה הוא שימש עד 1835, כאשר הוא נבחר לבית הנבחרים של ארצות הברית, שם הוא כיהן עד 1839. בבחירות של 1838 הוא כשל בניסיונו להיבחר מחדש וב-1842 שב לתפקידו כתובע המחוזי. ב-1845 התמודד טוסי בבחירות למשרת מושל קונטיקט והפסיד, אך שנה לאחר מכן בחרה בו המועצה המחוקקת של המדינה לתפקיד זה. במהלך תקופת כהונתו כמושל נשקלה חקיקתה של הצעת חוק למניעת שוחד בחירות במדינה. בבחירות למשרת המושל ב-1847 הוא נוצח וסיים את תפקידו. ב-1848 מינה נשיא ארצות הברית ג'יימס פולק את טוסי לתפקיד התובע הכללי של ארצות הברית ובמשרה זו הוא החזיק עד 1849. לאחר מכן הוא שב לקונטיקט וב-1850 הוא נבחר למושב בסנאט של המדינה וב-1852 כחבר בבית הנבחרים של המדינה. טוסי נבחר לסנאט של ארצות הברית וכיהן כסנאטור מ-12 במאי 1852 עד 3 במרץ 1857 לאחר שלא עלה בידו להיבחר מחדש. באותה תקופה הוא היה אחד מראשי תומכיו של הנשיא פרנקלין פירס בקונגרס. ב-1857, כשנבחר לנשיאות ג'יימס ביוקנן, שעמו שירת טוסי בקבינט של הנשיא ג'יימס פולק, הוא מינה את טוסי לתפקיד מזכיר הצי, כאמצעי להיטיב עם אנשי סיעתו של פירס במפלגה הדמוקרטית ואמצעי למתן ייצוג לאנשי ניו אינגלנד בקבינט. כאיש צפון מתון שיישר קו עם דעותיו של ביוקנן, החזיק טוסי בתפקיד זה עד לכניסתו לנשיאות של אברהם לינקולן ב-1861. לאחר מכן הוחלף טוסי באחד מגדולי יריביו בקונטיקט, גדעון ולס. הוא שב לעיסוקו בעריכת דין בקונטיקט. אייזק טוסי נפטר בהרטפורד ב-30 ביולי 1869 ונטמן בבית הקברות סדר היל שבעיר. צי ארצות הברית הנציח אותו בקריאת משחתת על שמו שהייתה בשירות במהלך שנות ה-20 של המאה ה-20. מדיה וקבצים בנושא אייזק טוסי בוויקישיתוף אייזק טוסי, באתר המדריך הביוגרפי של הקונגרס של ארצות הברית (באנגלית) אייזק טוסי בספריית מדינת קונטיקט (באנגלית) אייזק טוסי באתר אגודת המושלים הלאומית (באנגלית) אייזק טוסי, באתר "Find a Grave" (באנגלית) USS TOUCEY (DD-282) - NavSource Naval History
נהר רובירונזה

נהר הרובירונצה (או לוויורנצה) הוא נהר באפריקה, שנחשב בעיני חלק מהחוקרים למקור הרחוק ביותר של הנילוס, אחד משני הנהרות הארוכים בעולם (לצד נהר האמזונאס). הוא נובע מהר קיקיזי בבורונדי, וזורם דרך נהר הרורובו אל נהר קאגרה בטנזניה, ומשם אל אגם ויקטוריה. מקום נביעת הנהר מסומן בפירמידה. "Encarta online encyclopedia". אורכב מ-המקור ב-2008-05-13. נבדק ב-2019-11-19. NILE ערך זה הוא קצרמר בנושא נהרות ונחלים ובנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.